### Resume

Udvalget skal i denne sag fastsætte forretningsordenen for funktionsperioden.

I henhold til kommunestyrelsesloven vedtager udvalget selv sin forretningsorden.

Forretningsordenen indeholder de processuelle regler for udvalgets virksomhed, herunder hvordan dagsordenen bliver til, udvalgets beslutningsdygtighed, mødeledelse, sagernes forelæggelse og medlemmernes deltagelse i forhandling og afstemninger.

Forretningsordenen skal behandles på to møder.

### Sagsfremstilling

Forslaget til forretningsorden for Teknisk Udvalg er udarbejdet med udgangspunkt i den af Indenrigsministeriet udarbejdede Normalforretningsorden for kommuner. Forretningsordenen for udvalget er i overensstemmelse med den godkendte Styrelsesvedtægt for Vejle Kommune.

### Sagens videre forløb

Sagen skal alene behandles af Teknisk Udvalg på to møder.

### Klima og resiliensvurdering

Ingen bemærkning.

### Teknik- og Miljødirektøren indstiller,

|  |  |
| --- | --- |
| at | udkast til forretningsorden overgår til udvalgets 2. behandling på kommende møde. |

### Beslutning

Forretningsordenen overgår til udvalgets 2. behandling.